Ussan-d ɣer Ḥelwan lɛeskar nnan-asen ad tefɣem taddart fkkan-asen ṛebaɛ n saɛa ad tefɣem neɣ ad thud fell-awen taddart, d yemma iyi-d ye-ḥkan ayagi, imiren lliɣ meẓẓiyaɣ sɛiɣ 15 n yiseggasen di lɛamriw. Tenna –y-id yemma yussa-d uɛeskri yenna-y-aɣ-id fɣet fɣet dɣa tenna-as yemma anda ruḥaɣ nekk yenna-as debbar aqerru-im neɣ ad yeɣli fell-am uxxam agi , dɣa ffɣen ur iwin walu yid-sen ǧǧan akk ṛṛezq-nsen , mi ruḥen laḥqen kkan dasawen ni ɣer nig « tala ḥlu bdan lɛeskar ad tburbardin taddart »; dɣa yal yiwen aniwar iruḥ , nekkni nruḥ ɣer uxxam n wletma ,dɣa deg imir nettebeddil ixxamen seg wa ɣer wa nekkni axxam-nneɣ nbeddel 13 iberdan yal tikkelt anda anili. Asmi teɛedda llan kra uɣalen-d ad walin lḥala n taddart ufan-d belli llan kra n yixxamen Ur ɣlin Ara wigad uɣalen-d dɣa slan iṛumiyen belli uɣalen-d dɣa kemmlen-as s lminat.